google/wiki40b huggingface dataset:
१२३२ ईसा पूर्व

१२३२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२३२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रामकृपाल यादव

प्रारम्भिक जीवन और पृष्ठभूमि

रामकृपाल यादव का जन्म 12 अक्तूबर 1957 में पटना जिला के साबर-चक (पाटलिपुत्र लोकसभा से संबंध) नामक एक छोटे से गांव में हुआ। रामकृपाल यादव को बचपन में ही अपनी जिम्मेदारियों का अहसास हो गया। 
10वीं की परीक्षा 1974 में माध्यमिक विद्यालय पटना से तथा 12वीं की परीक्षा 1976 में उच्च विद्यालय पटना से करने के बाद 1972 में बीए ऑनर्स (इतिहास)  से उत्तीर्ण किया। 
श्रीमती किरण देवी के साथ इनका विवाह हुआ। रामकृपाल यादव के दो पुत्र (अभिषेक और अभिमन्यु) एवं पुत्री (आरती) हैं। 
युवा अवस्था से ही छात्र आन्दोलनों में सक्रिय रहे रामकृपाल यादव ने वर्ष 1977 में अपनी राजनीतिक जीवन की शुरुआत की। 1977 छात्र संघ के अध्यक्ष एवं विश्वविद्यालय के सिनेटर चुने गये। वार्ड संख्या-10 पटना से पार्षद और पटना के उप-महापौर बने। रामकृपाल पहली बार 1992 में बिहार विधान परिषद के सदस्य बने। 1993 में पहली बार लोकसभा के सदस्य बने। वर्ष 2010 में राज्य सभा के लिए सदस्य बने। रामकृपाल यादव एक जमाने में लालू प्रसाद यादव के काफी करीबी रहे। वे राष्ट्रीय जनता दल के बड़े नेता थे। 
2014 में भाजपा प्रत्याशी के रुप में पाटलिपुत्र लोकसभा निर्वाचन क्षेत्र से १६वीं लोकसभा के सदस्य चुने गये और भारत सरकार में पेय जल एवं स्वच्छता राज्य मंत्री बने।
ग्रीन हैंड्स परियोजना

ग्रीन हैंड्स परियोजना (अंग्रेज़ी: Project GreenHands) तमिलनाडु, भारत में एक पर्यावरण संबंधी प्रस्ताव है, जो ईशा फाउंडेशन द्वारा स्थापित किया गया है। पूरे तमिलनाडु में लगबग ११ करोड़ पेड़ रोपित करना, परियोजना का घोषित लक्ष्य है। अब तक ग्रीन हैंड्स परियोजना के अंतर्गत तमिलनाडु और पुदुच्चेरी में १८०० से अधिक समुदायों में, २० लाख से अधिक लोगों द्वारा ८२ लाख पौधे के रोपण का आयोजन किया है।

इतिहास

ग्रीन हैंड्स परियोजना विश्व पर्यावरण हफ्ते के दौरान जून २००४ में सद्गुरु जग्गी वासुदेव द्वारा आरंभ किया गया था। पी जी एच की पहली बड़ी पेड़ रोपण मैराथन १७ अक्टूबर २००६ को हुई। मैराथन की प्रराम्ब डॉ॰ एम. करुणानिधि तमिलनाडु के मुख्यमंत्री द्वारा की गयी थी। उन्होंने पहला पौधा अपने गोपालपुरम निवास मैं रोपित किये। इस मैराथन में ८५२,५८७ पौधे, ६२८४ स्थानों में २७ जिलों में रोपित किये गये सिर्फ तीन दिनों में। इस उपलब्धि के लिए, पी जी एच गिनीज बुक ऑफ व‌र्ल्ड रिकार्ड में भरती हुई, तीन दिनों में सबसे अधिक पेड़ लगाने के लिये।

इंदिरा गांधी पर्यावरण पुरस्कार

२०१० में ग्रीन हैंड्स परियोजना को २००८ के लिए संगठन की श्रेणी में भारत सरकार द्वारा इंदिरा गांधी पर्यावरण पुरस्कार से सम्मानित किया गया। यह पुरस्कार विश्व पर्यावरण दिवस, ५ जून २०१०, को भारत के पूर्व राष्ट्रपति अब्दुल कलाम ने सद्गुरु जग्गी वासुदेव को पेश किया।
हीन ग्रह

हीन ग्रह ऐसी खगोलीय वस्तुओं को कहा जाता है जो सौर मण्डल में सूरज की परिक्रमा तो करती हैं लेकिन ना तो वह इतनी बड़ी हैं के उन्हें ग्रह या बौना ग्रह बुलाया जाए और न ही वे धूमकेतु की श्रेणी में आती हैं। "हीन ग्रह केंद्र" नाम का संगठन ऐसे हीन ग्रहों के नाम और कक्षाएँ दर्ज करता है और यहाँ पर ५ लाख से अधिक हीन ग्रहों को दर्ज किया गया है। इनमें से सर्वाधिक हीन ग्रह सौर मंडल के क्षुद्रग्रह घेरे में पाए जाते हैं।

अन्य भाषाओँ में

अंग्रेज़ी में "हीन ग्रह" को "माइनर प्लैनॅट" (minor planet) कहा जाता है।
दुर्गा खोटे

व्यक्तिगत जीवन

दुर्गा खोटे का बचपन तो सामान्य रूप से ठीक़ ही कटा। लेकिन अपनी पसन्द से विवाह के बाद भी उनका घरेलू जीवन बहुत ही कठिन व दुख से भरा रहा। अपने पति की ओर से बेहद परेशान रही दुर्गा को जो कुछ खुशी मिली, वह अपने बच्चों से ही मिली। इतना होने पर भी अपने नाकारा पति को उन्होंने जीवन भर निभाया। मराठी में लिखी अपनी आत्मकथा "मी दुर्गा खोटे" (हिन्दी अनुवाद "मैं दुर्गा खोटे" नाम से प्रकाशित) मे उन्होंने अपने जीवन की मर्मस्पर्शी घटनाऐं विस्तार से बयान की हैं।
जनपथ (पत्रिका)

जनपथ हिन्दी की एक साहित्यिक पत्रिका है। इसके संपादक अनन्त कुमार सिंह हैं। इसका प्रकाशन 'समय-चेतना का मासिक साहित्यिक आयोजन' के रूप में मंगल पाण्डेय पथ, भोजपुर, आरा (बिहार) से होता है।
प्रेक्षणीय चर

सांख्यिकी में, प्रेक्षणीय चर या प्रेक्षणीय मात्रा (जिसे प्रकट चर भी कहते है) एक चर है जिसे प्रेक्षित किया जा सकता है और प्रत्यक्ष रूप से मापा जा सकता है। इसी का विपरीत है अप्रकट चर।
भावनात्मक सुरक्षा

भावनात्मक सुरक्षा की कमी मानव समाज के हर व्यक्ति के भीतर छिपा हुआ एक भाव हो सकता है जिसके कारण वह अपने समूह से स्वयं को अलग महसूस कर सकता है, किसी सामान्य कार्य के सम्पन्न करने में खुद को अयोग्य समझता है, कई मामलों में खुद आगे आकर नेतृत्व करने के बजाए दूसरों का अनुसरण करना उचित समझता है। इसी कमी के कारण लोग व्यक्तिगरूप से अच्छे वार्तालाप की क्षमता रखकर भी समूह में आगे आने और कुछ कहने से डरते हैं। यही नहीं, लोग परिवार के बुज़ुरगों, स्थानीय रूप से प्रभावशाली लोगों, सरकारी कर्मचारियों, किसी भी संस्था के उच्च पदाधिकारियों के समक्ष अपनी बात रखने या सार्वजनिक मंच, जनसभा, आदि से बचते हैं। इसके विपरीत ऐसे लोग जिनमें अत्मविश्वास होता है, उनमें स्वयं को सुरक्षित मानकर सबके सामने अपनी बात कहने, रखने, नेतृत्व या दायित्व लेने की क्षमता कूट-कूट कर भरी होती।

प्रारंभिक स्तर से भावनात्मक सुरक्षा की कोशिश

बाल मनोवैज्ञानिक कहतें हैं बच्चों में भावनात्मक सुरक्षा पैदा करने के लिए उनसे बात करना तथा उनकी चिंताओं एवं सवालों का समाधान करना आवश्यक है। इसके लिए अभिभावकों को चाहिए कि उनकी आंखों में अपने सपने भरने की अपेक्षा उनके सपनों को समझें और उन्हें पूरा करने में उनका साथ दें। अभिभावकों को चाहिए कि अपने बच्चों की भावनाओं का सम्मान करें। जरूरत पडऩे पर विषेज्ञों की मदद लेने बच्चों के विकास में काफ़ी सहायता मिलती है।
खमेर रूज

खमेर रूज, (खमेर: ខ្មែរក្រហម) वो नाम है जिससे कम्पूचिया की साम्यवादी पार्टी के अनुयायियों को संबोधित किया जाता था। कम्पूचिया की साम्यवादी पार्टी १९७५ से १९७९ के दौरान कंबोडिया का सत्तारूढ़ दल था जिसका नेतृत्व पोल पॉट, लेंग सारी, सोन सेन और खिऊ सम्फान किया करते थे। १९७५ से १९७९ के दौरान का खमेर रूज का शासन लोकतांत्रिक कम्पूचिया के नाम से जाना जाता था।
कुरजां

प्रवासी पक्षी (डेमोइसेल क्रेन) को स्थानीय भाषा में कुरजां/कुर्जा कहते हैं। कुरजां अधिकतर बीकानेर संभाग और जोधपुर संभाग के फलोदी,लोर्डिया गांवों में तालाबों पर पानी पीने के लिए आती हैं। ये पक्षी साइबेरिया से ईरान, अफगानिस्तान आदि देशों से होते हुए भारत में प्रतिवर्ष आते हैं। छापर का तालाब और घाना पक्षी विहार भरतपुर में ये आना अधिक पसन्द करते हैं।
प्रतिज्ञप्ति

दर्शनशास्त्र व तर्कशास्त्र में प्रतिज्ञप्ति (proposition) या प्रकथन ऐसा वाक्य या कथन होता है जो या तो सत्य हो या फिर असत्य हो। यह आवश्यक नहीं है कि हमें यह ज्ञात हो कि प्रतिज्ञप्ति सत्य है या असत्य। उदाहरण के लिए "पृथ्वी के अलावा अन्य ग्रहों पर भी जीवन है।" यह प्रतिज्ञप्ति या तो पूर्ण रूप से सत्य है या फिर असत्य है, हालांकि हम नहीं जानते कि सत्य-असत्य के इन दो विकल्पों में से वास्तविकता कौन-सी है। "भारत को स्वतंत्रता सन् 1948 में मिली थी" भी एक प्रतिज्ञप्ति जो या तो सत्य हो सकती है या असत्य। इतिहास के अध्ययन से हमें ज्ञात है कि भारत को स्वतंत्रता वास्तव में सन् 1947 में मिली थी, इसलिए हम इस प्रतिज्ञप्ति को असत्य ठहरा सकते हैं।
पद्मनाभदत्त

आचार्य पद्मनाभदत्त एक वैयाकरण थे। पाणिनि के उत्तरवर्ती वैयाकरणों में उनका महत्त्वपूर्ण स्थान है। इनके द्वारा रचित 'सुपद्मव्याकरण' का व्याकरण ग्रन्थों में स्थान महत्त्वपूर्ण है। सुपद्मव्याकरण पाणिनीय अष्टाध्यायी के अनुकरण पर रचित एक लक्षण ग्रन्थ है। यह व्याकरण बंगाली वर्णमाला के अक्षरों में, विशेषकर बंगाल निवासियों के भाषाज्ञान के लिए लिखा है।
पद्मनाभदत्त ने बंग प्रान्तीयों के लिए संस्कृत व्याकरण की जटिलता को दूर करके, सुगम्य बनाने के लिए बंगाली लिपि में सुपद्मव्याकरण की रचना की। इन्हों ने केवल व्याकरणिक ग्रन्थों का ही प्रणयन नहीं किया बल्कि साहित्यिक ग्रन्थों की भी रचना की। पद्मनाभदत्त का प्रमुख उद्देश्य संस्कृत व्याकरण का स्पष्ट तथा सरलतम ढंग से ज्ञान कराना तथा भाषा के विकास में आए नए-नए शब्दों का संस्कृतिकरण करना था, जो आज भाषा वैज्ञानिक दृष्टि से महत्त्वपूर्ण है।

स्थिति काल

12वीं शताब्दी के प्रारम्भ में कर्नाटकीय राज्य का अन्त हो जाने पर उस समय मिथिला पर ब्राह्मण राजवंशीय नान्यादेव का शासन था। पद्मनाभदत्त का जन्म 14वीं शताब्दी में मिथिला में हुआ था। इसके अतिरिक्त पद्मनाभदत्त ने अपनी ‘पृषोदरादिवृत्ति’ रचना में अपने जन्मकाल के विषय में लिखा है- ‘शाके शैले नवादित्ये’ (शक सं. 1297-1375) उन्होंने अपनी पृषोदरादिवृत्ति की रचना (वि॰सं॰ 1427) में की थी। अतः इन कारणों से उनका जन्मकाल 14वीं शताब्दी माना जाता है।

उणादिवृत्ति

पद्मनाभदत्त ने उणादिसूत्रों पर ‘उणादिवृत्ति’ की रचना की। यह वृत्ति दो अध्यायों में स्वर प्रकरण तथा व्यंजन प्रकरण में समाहित है। उन्होंने यद्यपि उणादियों पर ‘पृषोदरादिवृत्ति’ की रचना स्वतन्त्रा रूप से की है। उणादिवृत्ति की रचना पद्मनाभदत्त ने शक् 1432 में की थी। इस रचना में उनकी वंश-परम्परा के विषय में भी वर्णन उपलब्ध होता है।

धातुकौमुदी

पद्मनाभदत्त की रचनाओं के क्रम में धातुकौमुदी पर दृष्टि डालने से ज्ञात होता है कि यह सुपद्म व्याकरण का एक सहायक ग्रन्थ है। इस पर ‘धतु-निर्णय’ नाम्नी टीका लिखी गई है। यह रचना ‘गणपंक्तिका’ के नाम से भी जानी जाती है, धातुकौमुदी में पद्मनाभ ने अनेक आचार्यों का नाम लिया है- हलायुध, गोविन्दभट्ट, भट्टि, दुर्ग, त्रिलोचना, मैत्रेयी-रक्षिता तथा बोपदेव।

परिभाषावृत्ति

परिभाषावृत्ति में सुपद्म व्याकरण के सूत्रों की व्याख्या की गई है। इस वृत्ति में 750 से 800 परिभाषाएँ है जिनकी व्याख्या उन्होंने स्वयं साथ-साथ की है। इस वृत्ति के प्रारम्भिक हस्तलेख ‘रॉयल एशियाटिक सोसाइटी’ में सुरक्षित है, जिनका संकलन शक् 1641, 1698, 1714 और 1722 में किया गया है। इन सभी हस्तलेखों से पद्भनाभदत्त की वंश-परम्परा के साथ-साथ उनकी कृतियों के विषय में भी जानकारी मिलती है।

पृषोदरादिवृत्ति

पाणिनि ने अपनी अष्टाध्यायी में ‘पृषोदरादीनि यथोपदिष्टम्’ सूत्र से शब्दों के ऐसे समूह के विषय में बताया गया है जिसके लोप, आगम, वर्ण तथा विकास का शास्त्र निर्देश नहीं किया गया है, वे शब्द पाणिनि द्वारा उपदिष्ट होने पर साधु दिखाई पड़ते हैं। यथा- पृषोदरम्, बलाहकः, जीमूतः, पिशाचः इत्यादि
यांत्रिक श्वसन

यांत्रिक श्वसन (Mechanical ventilation) उस प्रकार के कृत्रिम श्वसन को कहते हैं जिसमें सामान्य नैसर्गिक श्वसन के साथ-साथ किसी यांत्रिक विधि की भी मदद ली जाती है।  इस कार्य के लिए 'वेन्टिलेटर' नामक मशीन का प्रयोग किया जा सकता है या किसी प्रशिक्षित व्यक्ति द्वारा चालित वायु-बैग का उपयोग किया जा सकता है।
मसूड़े

दंतपाली या मसूड़े (gums या gingiva) मुँह के अन्दर स्थित वे ऊतक हैं जो दांतों को पकड़े रहते हैं। मसूड़ों के स्वास्थ्य का सीधा सम्बन्ध सामान्य स्वास्थ्य से है।
जमसौत गाँव, दानापुर (पटना)

भूगोल

जमसौत एक आदर्श ग्रामपंचायत है। इस पंचायत में अधिकांश लोग अति पिछरा वर्ग का है। यहाँ सभी जाती के लोग रहते हैं। इसका मुख्य रास्ता एक बांध है जो एक बरसाती नदी का पानी रोकने के लिए 1975 में बनी थी।

इससे 3 कि॰मी॰ दूर उत्तर में दानापुर शहर है और दo में दानापुर रेलवे स्टेशन है।
मस्जिद-ए-हिन्दान

मस्जिद-ए-हिन्दान ( फ़ारसी: مسجد هندان   , "हिंदुस्तानियों की मस्जिद") ईरान के तेहरान में एक सिख गुरुद्वारा है।  तेहरान का बहुत छोटा सिख समुदाय इस गुरुद्वारे की देखरेख करता है। अपने नाम में "मस्जिद" शब्द के बावजूद, यह परिसर एक इस्लामी मस्जिद नहीं है, बल्कि इसे यह नाम ईरान में मुस्लिम बहुसंख्या होने के कारण दिया गया है।
बांसवाड़ा नगर

बांसवाड़ा नगर एक गांव छोटा सा है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
बांसवाड़ा नगर गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या १७८२  है।
सिल्ला

सिल्ला (कोरियाई: 신라, अंग्रेज़ी: Silla) एक प्राचीन कोरियाई राज्य था जो पूर्वी कोरियामें स्थित था। यह ५७ ईसापूर्व से ९३५ ईसवी तक अस्तित्व में रहा और इसमें एशिया के सबसे दीर्घ समय तक चलने वाले राजवंशों में से एक था। गोगुरयेओ और बेकजे के साथ यह 'प्राचीन कोरिया के तीन राज्यों' में से एक था। सिल्ला राज्य की स्थापना राजा पार्क ह्येओकगेयोसे (박혁거세 거서간, Park Hyeokgeose) ने की थी, जिन से मशहूर कोरियाई पारिवारिक नाम 'पार्क' (박, 朴, Park) आरम्भ हुआ। लेकिन सिल्ला राज्य के ९९२ वर्षों के इतिहास के अधिकांश भाग में ग्येओंगजु किम (김, 金, Kim) परिवार का शासन रहा। सिल्ला की स्थापना चीन की सहायता से एक छोटी सी रियासत के रूप में हुई थी, लेकिन आगे चलकर इसने बेकजे को ६६० ईसवी में और गोगुरयेओ को ६६८ में पराजित कर के कोरिया के बड़े भाग को एक शासन में संगठित कर दिया। इस राष्ट्र को 'संयुक्त सिल्ला' (통일 신라, Unified Silla) कहा जाता है। लगभग हज़ार वर्षों तक चलने के बाद ९३५ ईसवी में सिल्ला राज्य बिखर गया और गोरयेओ राजवंश सत्ता में आ गया।
अहमदाबाद नगर निगम एड्स नियंत्रण सोसाइटी

अहमदाबाद नगर निगम एड्स नियंत्रण सोसाइटी की कार्यकुशलता

ऐसे समय पर जब एचआइवी तेज़ी से फैल रहा है, अहमदाबाद नगर निगम एड्स नियंत्रण सोसाइटी के अधिकारियों के के लिए शुभ-संकेत यह है कि एचआइवी पॉजिटिव लोगों की संख्या पिछले तीन वर्षों में गिर चुकी. डॉ॰ उमेश ओझा, प्रभारीअहमदाबाद नगर निगम एड्स नियंत्रण सोसाइटीके परियोजना निदेशक, के मुताबिक़२००९-१० और २०१०-११ की तुलना में, वहाँ एचआइवी पॉजिटिव रोगियों के प्रतिशत में काफी गिरावट हुई है जिसका कारण जागरूकता कार्यक्रम हैं। उनके अनुसार, २००९-१० के दौरान उच्च जोखिम श्रेणी में लोगों के रक्त परीक्षण में ४.४५ % सकारात्मक परिणाम थे जबकि वर्ष २०१० -११ के दौरान, वहाँ थे ३.३१ % पाय गए जबकि २०११ -१२ (अक्टूबर-अप्रैल) में यह प्रतिशत २.९७ % गिर चुका थ। उन्होंने आगे दावा किया कि इस साल एचआइवी पॉजिटिव गर्भवती महिलाओं की संख्या भी गिर गयी है क्यूंकि जहाँ वर्ष २००९ -१० में ०.४८ प्रतिशत गर्भवती महिलाओं के बीच एचआइवी पॉजिटिव मामले पाय गए थे, २०१०-११ के दौरान यह आंकड़ा ०.२७ % था जबकि २०११ -१२ में अनुमान किया जा रहा है कि ०.२३ % एचआइवी पॉजिटिव मामलों का पता चला है।

ग्रेटर विशाखापट्टनम नगर निगम से एचआइवी/ एड्स से मुक़ाबला करने के लिए सहयोग

शहरी प्रबंधन केंद्र (उर्बन मनेजमेंट सेंटर- यूएमसी) के समर्थन से ग्रेटर विशाखापट्टनम नगर निगम (जीवीएम्सी) की एचआइवी/ एड्स से मुक़ाबला क्षमता बढ़ाने कई प्रयास किये गए। इस सन्दर्भ में अहमदाबाद नगर निगम (एएमसी) मेजबान शहर के रूप में चुना गया था क्यूंकि गुजरात एड्स नियंत्रण सोसाइटी के साथ सहयोग में एएमसी की कई रणनीतियां १९९९ से लागू की हैं, उनकी जाँच हो सके। इन क़दमों से के बारे में जागरूकता पैदा करने की रणनीतियों के अध्यन, समीक्षा और कर्यामय निर्णय शामिल हैं। ६ अप्रैल २००६ को अहमदाबाद में दोनों शहरों के प्रतिनिधियों को उनके एचआइवी / एड्स की रोकथाम की दिशा में हस्तक्षेप के विकास में पहले तकनीकी आदान प्रदान के भाग के रूप में हाथ मिलाया। कार्यक्रम में आंध्र प्रदेश एड्स नियंत्रण सोसायटी और गैर - सरकारी संगठनों के अलावा पोर्ट अधिकारियों को शामिल किया गया थ।
प्रमोद करण सेठी

डॉक्टर प्रमोद करण सेठी (28 नवम्बर 1927 - 06 जनवरी 2008) दुनियाभर में मशहूर 'जयपुर पांव' के जनक थे। श्री रामचन्द्र शर्मा के साथ मिलकर उन्होने सन् १९६९ में 'जयपुर पांव' नामक सस्ता एवं लचीला कृत्रिम पैर का विकास किया। वे हड्डी रोग विशेषज्ञ और मैगसायसाय व पद्मश्री पुरस्कारों से सम्मानित थे।

परिचय

काशी हिंदू विश्वविद्यालय (बीएचयू) में भौतिकी के प्रोफेसर डॉ॰ एन. के. सेठी के यहां 23 नवम्बर 1927 को जन्मे डॉक्टर प्रमोद करण सेठी ने आगरा विश्वविद्यालय से सात विषयों में सर्वोच्च अंकों के साथ एमबीबीएस की परीक्षा और 1952 में मास्टर ऑफ सर्जरी (एमएस) की उपाधि हासिल की। डॉ॰ सेठी ने 1954 में इंग्लैंड के एडिनबरा से एफआरसीएस की डिग्री ली।
डॉक्टर प्रमोद करण सेठी ने एक सर्जन के रूप में 1954 में सवाई मानसिंह अस्पताल में अपनी सेवा शुरू की और नवस्थापित अस्थि विभाग में खुद को एक विशेषज्ञ के रूप में स्थापित किया।
यहां कार्यरत रामचंद के सहयोग से डॉक्टर सेठी ने 1969 में 'जयपुर फुट' को विकसित कर उसे विश्व पटल पर स्थान दिलाया। उनकी इस खोज ने किसी न किसी वजह से अपना पांव गंवाने वाले लाखों-करोड़ों लोगों को अपने पांवों पर चलने के काबिल बनाया। जयपुर के नाम पर रखे गए 'जयपुर फुट' का पूरी दुनिया में इतने लोगों ने इस्तेमाल किया कि डॉक्टर सेठी को इसके लिए गिनेस बुक ऑफ वर्ल्ड रेकॉर्ड्स में स्थान दिया गया। मशहूर एक्ट्रेस सुधा चंद्रन को भी जयपुर फुट से नई जिंदगी मिली थी।
बायकोनूर कॉसमोड्रोम

बायकोनूर कॉसमोड्रोम (Baikonur Cosmodrome) पृथ्वी का पहला और सबसे बड़ा परिचालन अंतरिक्ष प्रक्षेपण सुविधा है। यह कज़ाख़िस्तान के रेगिस्तान मैदान में लगभग 200 किलोमीटर (124 मील) अराल सागर के पूर्वी में स्थित है। यह कजाख सरकार द्वारा रूस को 2050 तक के लिए किराए पर दिया गया है। और इसे रूसी संघीय अंतरिक्ष अभिकरण और रूसी एयरोस्पेस बलों द्वारा संयुक्त रूप से संचालित किया जाता है। इस क्षेत्र का आकार अंडाकार है। यह मूल रूप से अपने अंतरिक्ष कार्यक्रम के संचालन के आधार के रूप में 1950 के दशक में सोवियत संघ द्वारा बनाया गया था। वर्तमान रूसी अंतरिक्ष कार्यक्रम के तहत, बायकोनूर अंतरिक्ष बंदरगाह व्यस्त बना हुआ है। सभी मानवयुक्त रूसी अंतरिक्ष उड़ान बायकोनूर से प्रक्षेपण हो रही है।
कल्पना लाजमी

दयनीय स्थिति

कल्पना लाजमी भुपेन हजारिका के साथ उनके जीवन के अन्त तक रह रही थी। उनकी आर्थिक स्थिति दयनीय हो गई थी। उनके अस्पताल का खर्च भी उनसे उठाना संभव नहीं था। ऐसे में उनकी सहायता आमिर खान, रोहित शेट्टी, सलमान खान, करण जोहर, सोनी राज़दान, नीना गुप्ता, आदि ने की।
पैसा

पैसा भारत की राष्ट्रीय मुद्रा रुपया का सौवा हिस्सा है। यह नाम बांग्लादेश, पाकिस्तान, नेपाल में भी है। यह बांग्लादेश के अलावा सभी देशों में रुपये के ¹⁄₁₀₀ भाग होता है। जबकि यह बांग्लादेश में टका इसके ¹⁄₁₀₀ भाग का होता है।

शब्दावली

इस शब्द का उपयोग हिन्दी, फ़ारसी और अन्य भाषाओं में एक मुद्रा के रूप में किया जाता है। यह अरब सागर के द्वारा भारत और पूर्व अफ्रीका के मध्य व्यापार के दौरान उपयोग किया जाता था।
ऊष्णीष विजय ढारणी सूत्र

ऊष्णीष विजय ढारणी सूत्र (चीनी: 佛頂尊勝陀羅尼經; Korean pronunciation: Butchō Sonshō Darani Kyō; Vietnamese: Phật Đỉnh Tôn Thắng Đà la ni) भारत के महायान सम्रदाय का सूत्र है। इसका पूरा नाम यह है - सर्वदुर्गतिपरिशोधन ऊष्णीष विजय ढारणी सूत्र।

सूत्र

ऊष्णीष विजय ढारणी
नमो भगवते त्रैलोक्य प्रतिविशिष्टाय बुद्धाय भगवते। तद्यथा ॐ विशोधय विशोधय। असमसम समन्तवभास स्फरण गति गहन स्वभाव विशुद्धे। अभिषींचतु मां। सुगत वर वचन। अमृताभिषेकै महामन्त्र पदै। आहर आहर आयुः सन्धारणि। शोधय शोधय गगन विशुद्धे। उष्णीष विजय विशुद्धे। सहस्ररश्मि संचोदिते। सर्व तथागतावलोकनि षट्पारमिता परिपूरणि। सर्व तथागत हृदयाधिष्ठानाधिष्ठित महामुद्रे। वज्रकाय संहतन विशुद्धे। सर्व-आवरणापायदुर्गति परिविशुद्धे। प्रतिनिवर्तय-आयुः शुद्धे। समयाधिष्ठिते मणि मणि महामणि। तथता भूतकोटि परिशुद्धे। विस्फुट बुद्धि शुद्धे। जय जय। विजय विजय। स्मर स्मर। सर्व बुद्धाधिष्ठित शुद्धे। वज्रे वज्रगर्भे वज्रं भवतु मम शरीरं। सर्व सत्त्वानां च काय परिविशुद्धे। सर्व गति परिशुद्धे। सर्व तथागताश्च मे सम-आश्वासयन्तु। सर्व तथागत सम-आश्वासाधिष्ठिते। बुध्य बुध्य। विबुध्य विबुध्य। बोधय बोधय। विबोधय विबोधय। समन्त परिशुद्धे। सर्व तथागत हृदयाधिष्ठानाधिष्ठित महामुद्रे स्वाहा॥
कटरुआ

कटरुआ  कटरुआ एक कवक है, प्रायः ये कवक शाखू के जंगलों में पाया जाता है, कटरुआ एक पौष्टिक आहार है मानव समाज में कटरुआ की मसालेदार रेसिपी है।
हिन्दी अकादमी

हिंदी अकादमी दिल्ली सरकार के अधीनस्थ एक संस्था है जो भाषाई विकास की दिशा में कार्य करती है। हिंदी भाषा के शिक्षण, टंकण, अनुवाद, कार्यालयी भाषा आदि के पाठ्यक्रम के संचालन का कार्य करने के अतिरिक्त साहित्यिक परिचर्चा, नाट्य प्रस्तुति, कवि सम्मेलन आदि के आयोजन हेतु भी हिंदी अकादमी सक्रिय रहती है। देश का सर्वाधिक प्रतिष्ठित लालकिला कवि सम्मेलन भी हिंदी अकादमी द्वारा ही संयोजित किया जाता है। दिल्ली के पदासीन मुख्यमंत्री हिंदी अकादमी के अध्यक्ष होते हैं।
रामप्पा मंदिर

इस्वी सन १२१३ में वारंगल, आंध्र प्रदेश के काकतिया वंश के महाराजा गणपति देव को एक शिव मंदिर बनाने का विचार आया। उन्होनें अपने शिल्पकार रामप्पा को ऐसा मंदिर बनाने को कहा जो वर्षों तक टिका रहे. रामप्पा ने की अथक मेहनत और शिल्प कौशल ने आखिरकार मंदिर तैयार कर दिया. जो दिखने में बहुत ही खूबसूरत था, राजा बहुत प्रसन्न हुए और मंदिर का नाम उन्होने उसी शिल्पी के ही नाम पर रख दिया ” रामप्पा मंदिर” यह शायद विश्व का एक मात्र मंदिर हे जिसका नाम भगवान के नाम ना होकर उसके शिल्पी के नाम पर है।
कुछ वर्षों पहले लोगो को ध्यान में आया कि यह मंदिर इतना पुराना है फ़िर भी यह टूटता क्यों नहीं जब कि इस के बाद में बने मंदिर खंडहर हो चुके है। यह बात पुरातत्व वैज्ञानिकों के कान में पड़ी तो उन्होने पालमपेट जा कर मंदिर कि जाँच की तो पाया कि मंदिर वाकई अपनी उम्र के हिसाब से बहुत मजबूत है। काफ़ी कोशिशों के बाद भी विशेषज्ञ यह पता नहीं लगा सके कि उसकी मज़बूती का रहस्य क्या है, फ़िर उन्होनें मंदिर के पत्थर के एक टुकड़े को काटा तो पाया कि पत्थर वजन में बहुत हल्का हे, उन्होने पत्थर के उस टुकड़े को पानी में डाला तो वह टुकड़ा पानी में तैरने लगा यानि यहाँ आर्किमिडिज का सिद्धांत गलत साबित हो गया। तब जाकर मंदिर की मज़बूती का रहस्य पता लगा कि और सारे मंदिर तो अपने पत्थरों के वजन की वजह से टूट गये थे पर रामप्पा मंदिर के पत्थरों में तो वजन बहुत कम हे इस वजह से मंदिर टूटता नहीं.
अब तक वैज्ञानिक उस पत्थर का रहस्य पता नहीं कर सके कि रामप्पा यह पत्थर लाये कहाँ से क्यों कि इस तरह के पत्थर विश्व में कहीं नहीं पाये जाते जो पानी में तैरते हों. तो फ़िर क्या रामप्पा ने 800 वर्ष पहले ये पत्थर खुद बनाये? अगर हाँ तो वो कौन सी तकनीक थी उनके पास!! वो भी 800-900 वर्ष पहले!!!!!
रामप्पा या राम लिंगेश्वर मंदिर आन्ध्र प्रदेश के वरंगल से 70कि. मी दूर पालम पेट में स्थित है। यह मंदिर 6 फ़ीट ऊँचे मंच (प्लेट फ़ार्म) पर बना हुआ है।
--- સફારી एवं अन्तर्जाल के अन्य स्त्रोतों से साभार
तन्त्र विज्ञान

तन्त्र विज्ञान (Systems science) या तन्त्र सिद्धान्त (सिस्टेम्स थिअरी), एक अन्तरविषयक क्षेत्र है तन्त्रों की प्रकृति का अध्ययन पर अध्ययन करती है। ये तन्त्र प्रकृति के हो सकते हैं, समाज के हो सकते हैं या विज्ञान के हो सकते हैं। तन्त्र विज्ञान, ऐसे अन्तरविषयी आधार विकसित करता है जिनका उपयोग इंजीनियरी, जीवविज्ञान, आयुर्विज्ञान, समाज विज्ञान आदि अनेकानेक क्षेत्रों में किया जा सकता है।
भारतीय गहन अंतरिक्ष नेटवर्क

भारतीय गहन अंतरिक्ष नेटवर्क (Indian Deep Space Network या IDSN) बड़े एंटेना और संचार सुविधा वाला एक भारतीय नेटवर्क है। भारत के ग्रहों के अंतरिक्ष यान मिशन के लिए यहाँ के एंटेना की मदद ली जाती है। यह भारतीय अंतरिक्ष अनुसंधान संगठन द्वारा संचालित है। यहाँ क्रमश 32-मी,18-मी तथा 11-मीटर के डीएसएन एंटीना लगे हैं।
अभिवृद्धि चक्र

खगोलशास्त्र में अभिवृद्धि चक्र (accretion disk) किसी बड़ी खगोलीय वस्तु के इर्द-गिर्द कक्षीय परिक्रमा कर रहे मलबे के चक्र को कहते हैं। ऐसा चक्र किसी तारे की परिक्रमा कर रहा हो तो उसे परितारकीय चक्र (circumstellar disk) कहा जाता है। जब मलबे के कण आपस में रगड़ते हैं और गुरुत्वाकर्षण से मलबे पर दबाव पड़ता है तो उसका तापमान बढ़ जाता है और उस से विद्युतचुंबकीय विकिरण उत्पन्न होता है। इस विकिरण की आवृत्ति (फ़्रीक्वेन्सी) केन्द्रीय वस्तु के द्रव्यमान पर निर्भर करती है। नवजात तारों और आदितारों के अभिवृद्धि चक्र अवरक्त (इन्फ़्रारेड) विकिरण उत्पन्न करते हैं जबकि न्यूट्रॉन तारों और काले छिद्रों के अभिवृद्धि चक्रों से ऍक्स किरणों का उत्सर्जन होता है।
संतान-हत्या

संतान-हत्या (अंग्रेज़ी:Filicide) उस अपराध को कहते हैं जिसके अंतरगत माता-पिता जान बूझकर अपनी ही संतान की हत्या करते हैं।

इतिहास

1999 में संयुक्त राज्य अमेरिका में किए गए शोध के अनुसार 1976 और 1997 के बीच माएँ बचपन में मरने वाले अधिकांश बच्चों की मृत्यु के ज़िम्मेदार थीं। इसके विपरीत 8 साल या उसके आगे आयु के बच्चों की हत्या के पीछे अधिकतर पिताओं का हाथ रहा है। इसके अतिरिक्त माओं द्वारा हत्या के शिकार (माओं की पुत्र-हत्या) 52% लड़के थे जबकि पिताओं के द्वारा हत्या के शिकार (पिताओं की पुत्र-हत्या) 57% लड़के थे। कुल मिलाकर माँ-बाप पाँच से कम उम्र के 61% बच्चों की हत्या के दोषी पाए गए हैं। 
कभी-कभी, इन मामलों में हत्या-आत्महत्या दोनों मामलों की तालमेल पाई जाती है। सरकारी आँकड़ों के अनुसार अमरीका में प्रति वर्ष 450 बच्चों को उनही के माँ-बाप बड़ी ही निर्मम हत्या कर देते हैं।
ओकेसी हवाई अड्डा

यह एक प्रमुख हवाई अड्डा हैं।
वफा अल सद्दीक

व्यक्तिगत जीवन

वफा अल सद्दीक का जन्म 1950 में मिस्र के नील डेल्टा क्षेत्र में हुआ था।   स्वेज संकट के दौरान, उनका परिवार काहिरा चला गया।   उन्होंने काहिरा विश्वविद्यालय में पुरातत्व का अध्ययन किया,  और बाद में वियना विश्वविद्यालय में पीएचडी पूरी की ।    वह 15 वर्षों तक जर्मनी के कोलोन में रहीं और काम किया,  जिस दौरान वह अपने पति से मिलीं, जो एक फार्मासिस्ट का काम करते थे।    उन्होंने 1989 में शादी की, और उनके दो बच्चे हैं।   उनकी बहन जल मंत्रालय की राज्य सचिव रह चुकी हैं।

व्यवसाय

मूल रूप से एल सादिक एक पत्रकार बनना चाहती थी,  सिक्स-डे युद्ध और योम किप्पल युद्ध में रुचि के कारण।   थिब्स और असवान बांध की यात्रा के बाद वह पुरातत्व में रुचि रखने लगीं ।  
उन्होंने मार्गरेट थैचर , जिमी कार्टर और हेल्मुट श्मिट , साथ ही मिस्र के पूर्व राष्ट्रपति अनवर अल-सादात सहित विश्व के नेताओं को ऐतिहासिक पर्यटन प्रदान किए हैं।   27 की उम्र में, वफा अल सद्दीक के लिए तुथंखमुन में प्रदर्शनी न्यू ऑरलियन्स , संयुक्त राज्य अमेरिका काम करने चली गई।  
2004 से 2010 तक वह काहिरा के मिस्र संग्रहालय के महानिदेशक थी।    वह संग्रहालय की पहली महिला निर्देशक थीं।     निदेशक के रूप में, एल सद्दीक का कहना है कि उन्हें संग्रहालय के लिए धन के लिए कई राजनीतिक रूप से प्रेरित बोलियां मिलीं।   एल सादिक ने दावा किया कि संग्रहालय ने लगभग एक मिलियन मिस्र के पाउंड की दैनिक आय बनाई, लेकिन इसमें से अधिकांश पैसा वहां खर्च किए जाने के बजाय केंद्र सरकार को स्थानांतरित कर दिया गया।   एल सादिक ने अपनी पुस्तक प्रोटेक्टिंग फारोह के खजाने में कहा कि उसने 2011 की मिस्र की क्रांति की भविष्यवाणी करते हुए कहा था कि उसे विश्वास था कि यह ट्यूनीशियाई क्रांति के समान होगा।   अक्टूबर 2010 में, उन्हें तत्कालीन मिस्र के राष्ट्रपति होस्नी मुबारक द्वारा रोम में एक प्रदर्शनी के लिए कलाकृतियों का चयन करने के लिए चुना गया था।  बाद में उसकी पसंद खारिज कर दी गई।   उसे दिसंबर 2010 में संग्रहालय में अपनी भूमिका छोड़ने के लिए मजबूर किया गया था, क्योंकि वह सेवानिवृत्ति की आयु तक पहुंच गई थी।  
2011 की मिस्र की क्रांति के दौरान, सादिक ने मिस्र के संग्रहालय और मेम्फिस संग्रहालय की लूटपाट देखी।  उसने इस घटना के लिए पुलिस अधिकारियों और संग्रहालय के अभिभावकों को दोषी ठहराया।    क्रांति के बाद, एल सादिक ने मिस्र के ऐतिहासिक कलाकृतियों के संरक्षण पर चिंता व्यक्त की।
गिरिक

गिरिक एक ब्रिटेन का शासक था जिन्होंने ब्रिटेन पर शासन किया था।